**เหตุระเบิดในมุมไบ 13 กรกฎาคม 2554** เป็นเหตุระเบิดสามครั้งตามจุดต่าง ๆ ในมุมไบ ประเทศอินเดีย ระหว่างเวลา 18.54 น. และ 19.06 น. ตามเวลามาตรฐานอินเดีย เมื่อวันที่ 13 กรกฎาคม 2554 โดยเหตุระเบิดเกิดขึ้นที่โอเปราเฮาส์, ซาเวรี บาซาร์และท้องที่ดาดาร์ตะวันตก มีรายงานว่าระเบิดลูกที่สี่ถูกค้นพบในพื้นที่ซานตาครุซ และถูกปลดชนวนก่อนที่จะถูกจุดระเบิด

ลำดับเหตุการณ์และเหตุระเบิด
---------------------------

ระเบิดลูกแรกถูกวางไว้ทางใต้ของตลาดค้าอัญมณีซาเวรี บาซาร์ และเกิดระเบิดขึ้นเมื่อเวลา 18.54 น. ตามเวลาท้องถิ่น ระเบิดลูกที่สองถูกวางไว้ใต้ร่มคันหนึ่ง โดยเป็นวันที่มีฝนตกระหว่างฤดูมรสุม ที่โอเปราเฮาส์ ระเบิดขึ้นเมื่อเวลา 18.55 น. ระเบิดลูกที่สามถูกวางไว้บนเสาไฟฟ้าที่สถานีรถโดยสารประจำทางแห่งหนึ่งในพื้นที่ดาดาร์และเกิดระเบิดขึ้นเมื่อเวลา 19.05 น.

ซาเวรี บาซาร์ ซึ่งอยู่ใกล้กับวิหารมุมบาเทวี เคยเกิดเหตุระเบิดสองครั้งในปี พ.ศ. 2546 ซึ่งทำให้มีผู้เสียชีวิต 54 คน

หลังเกิดเหตุระเบิด สายโทรศัพท์เกิดการขัดข้องและการสื่อสารถูกตัดขาดหรือขาด ๆ หาย ๆ เป็นเวลาอย่างน้อยสองสามชั่วโมง มหานครอื่นเช่น เดลี เจนไน ไฮเดอราบาดและเบงคลูรูมีการระวังภัยอย่างสูง ทันทีหลังจากเกิดเหตุระเบิด ตำรวจมุมไบได้ส่งเอสเอ็มเอสอ่านได้ว่า "มีรายงานเหตุระเบิดที่ซาเวรี บาซาร์ ดาดาร์ โปรดระมัดระวัง อยู่แต่ภายในบ้าน ดูข่าวทางโทรทัศน์" แก่ผู้ใช้โทรศัพท์เคลื่อนที่จำนวนหนึ่งในมุมไบ ผู้ได้รับบาดเจ็บส่วนใหญ่ถูกเร่งนำตัวส่งโรงพยาบาลหลายแห่งในมุมไบ

มุมไบตกเป็นเป้าหมายการก่อการร้ายอย่างน้อยหกครั้งนับตั้งแต่ต้นคริสต์ทศวรรษ 1990 มีผู้เสียชีวิตรวมมากกว่า 600 คน บทบรรณาธิการของเดอะไทมส์ออฟอินเดียเรียกนครมุมไบว่ากำลังจะกลายเป็น "สนามล่าการก่อการร้ายอันร้อนแรง"

ความสูญเสียและเงินชดเชย
-----------------------

เหตุระเบิดดังกล่าวทำให้มีผู้เสียชีวิต 17 คน และอีก 130 คนได้รับบาดเจ็บ นายกรัฐมนตรี มานโมฮัน ซิงห์ และประธานสภาแห่งชาติอินเดีย โซเนีย คานธี เดินทางเยี่ยมมุมไบในวันรุ่งขึ้น และเยี่ยมผู้ได้รับบาดเจ็บจากเหตุระเบิดที่โรงพยาบาลไซฟี วันที่ 15 กรกฎาคม นายกรัฐมนตรีซิงห์ประกาศจะจ่ายเงินชดเชยมูลค่า 200,000 รูปี (4,460 ดอลลาร์สหรัฐ) แก่ญาติผู้เสียชีวิตและ 100,000 รูปี (2,230 ดอลลาร์สหรัฐ) แก่ญาติผู้ได้รับบาดเจ็บสาหัส ขณะเดียวกับ รัฐบาลรัฐมหาราษฏระประกาศจะจ่ายเงิน 500,000 รูปี (11,150 ดอลลาร์สหรัฐ) เป็นค่าชดเชยแก่ครอบครัวของผู้เสียชีวิต และราว 50,000 รูปี (1,115 ดอลลาร์สหรัฐ) แก่ผู้ได้รับบาดเจ็บ

การสืบสวน
---------

กระทรวงมหาดไทยจัดเหตุระเบิดดังกล่าวว่าเป็นการก่อการร้ายและมีการส่งทีมสำนักงานสืบสวนแห่งชาติ (NIA) ไปยังจุดเกิดระเบิด แต่เดิม มุขมนตรีรัฐมหาราษฏระกล่าวว่า ระเบิดที่ใช้อาจมีการเติมเชื้อเพลิง คล้ายกับโมโลตอฟ ค็อกเทล อย่างไรก็ตาม การสืบสวนชั้นต้นแนะว่าการใช้ระเบิดแสวงเครื่องจำนวนมากในการระเบิดร่วมกับระเบิดที่ใช้แอมโมเนียมไนเตรต ระเบิดดังกล่าวชี้ว่าผู้ลงมือมีความรู้ด้านระเบิดระดับหนึ่ง นอกจากนี้ยังเชื่ออีกว่าอาจมีการใช้ตัวจุดระเบิดระยะไกล โดยระเบิดสองในสามลูกมีความรุนแรงสูง NIA กำลังสืบสวนความเป็นไปได้ว่ากลุ่มก่อการร้ายมูจาฮีดีนอินเดียและลัชกัร-อี-ตอยบามีส่วนในเหตุระเบิดดังกล่าว กระทรวงมหาดไทยยังได้ประกาศว่า ทางกระทรวงจะอัปเดตข้อมูลแก่ประชาชนผ่านสื่อทุกสองชั่วโมง

มีข้อสังเกตว่ารูปแบบของระเบิดเป็นการชี้ว่ามูจาฮีดีนอินเดียมีส่วนเกี่ยวข้อง ตามข้อมูลของตำรวจเดลี มูจาฮีดีนอินเดียจะก่อเหตุระเบิดในวันที่ 13 หรือวันที่ 26 ของเดือน นอกจากนี้ยังมีการคาดการณ์ว่า มิจฉาชีพมุมไบอาจอยู่เบื้องหลังเหตุระเบิดเหล่านี้ นอกจากนี้ยังมีการมองว่าเหตุโจมตีอาจถูกวางแผนขึ้นโดยผู้ที่พยายามสกัดการเจรจาสันติภาพอินเดีย-ปากีสถาน

อ้างอิง
-------

1. ↑  *Three blasts in Mumbai, thirteen dead, 81 injured*, NDTV, เก็บจากแหล่งเดิมเมื่อ 13 July 2011, สืบค้นเมื่อ 13 July 2011
2. ↑
3. ↑
4. ↑
5. ↑  "Three blasts in Mumbai". NDTV 24x7. คลังข้อมูลเก่าเก็บจากแหล่งเดิมเมื่อ 2011-07-16. สืบค้นเมื่อ 13 July 2011.
6. ↑  "3 bomb blasts in Mumbai; 8 killed, 70 injured". CNN-IBN. คลังข้อมูลเก่าเก็บจากแหล่งเดิมเมื่อ 2011-07-14. สืบค้นเมื่อ 13 July 2011.
7. ↑  "Mumbai serial blasts: Toll 23; rains may have destroyed evidence : Mumbai Blasts 2011: India Today". [India Today]]. สืบค้นเมื่อ 13 July 2011.
8. ↑  "Three blasts go off in Mumbai, 50 injured". Rediff.com. 13 July 2011. สืบค้นเมื่อ 13 July 2011.
9. ↑  "Serial Blasts in Mumbai, at Least 10 Killed". International Business Times. 13 July 2011. สืบค้นเมื่อ 13 July 2011.
10. ↑  "Three get death for Gateway, Zaveri Bazar blasts". *The Times of India*. 7 August 2009. คลังข้อมูลเก่าเก็บจากแหล่งเดิมเมื่อ 2012-10-24. สืบค้นเมื่อ 13 July 2011.
11. ↑  *Security alert in Delhi, Bangalore and Chennai*, NDTV, สืบค้นเมื่อ 13 July 2011
12. 1 2  "The SMS sent by police to cellphone users in Mumbai". *NDTV*. 13 July 2011. สืบค้นเมื่อ 13 July 2011.
13. ↑  "Mumbai blasts: hospitals struggle to cope up". IBN News. คลังข้อมูลเก่าเก็บจากแหล่งเดิมเมื่อ 2011-07-15. สืบค้นเมื่อ 13 July 2011.
14. ↑  "Mumbai's 'macabre dance of death' - Indian press". *BBC*. July 14 2011. `{{cite news}}`: ตรวจสอบค่าวันที่ใน: `|date=` (help)
15. ↑  "Mumbai: Hot hunting ground for terror". *Times of India*. July 14 2011. `{{cite news}}`: ตรวจสอบค่าวันที่ใน: `|date=` (help)
16. ↑  *PM, Sonia visit Mumbai blasts victims at Saifee*, Times of India, สืบค้นเมื่อ 2011-07-15
17. ↑  "PM to visit Mumbai, announces Rs 2 lakh for kin of deceased". *The Times of India*. India. 14 July 2011.
18. ↑  "Terror Strikes Mumbai, 3 blasts, 10 reported dead". NDTV. สืบค้นเมื่อ 13 July 2011.
19. ↑  "Bombs used were like Molotov Cocktails: Chavan". NDTV 24x7. สืบค้นเมื่อ 13 July 2011.
20. ↑  "Mumbai blasts: Sophisticated IEDs controlled by cellphones used". NDTV. สืบค้นเมื่อ 14 July 2011.
21. ↑  "Ammonium nitrate used to carry out Mumbai blasts". CNN-IBN. คลังข้อมูลเก่าเก็บจากแหล่งเดิมเมื่อ 2011-07-16. สืบค้นเมื่อ 14 July 2011.
22. ↑  "IB confirms it is a terror strike, 7 IEDS used". สืบค้นเมื่อ 13 July 2011.
23. ↑  "Three blasts in Mumbai". NDTV 24x7. สืบค้นเมื่อ 13 July 2011.
24. ↑  "Date, modus operandi point to IM involvement: Special Cell". สืบค้นเมื่อ 13 July 2011.
25. ↑  "Mumbai bomb blasts a ploy to derail India-Pakistan talks?". *The Economic Times*. 14 July 2011. สืบค้นเมื่อ 13 July 2011.

แหล่งข้อมูลอื่น
---------------

* Photo Gallery เก็บถาวร 2011-07-15 ที่ เวย์แบ็กแมชชีน. IBNLive.
* Mumbai Blast Coverage เก็บถาวร 2011-07-16 ที่ เวย์แบ็กแมชชีน, Published by Chris Augeri.